open-index/open-wikipedia-markdown huggingface dataset:
দীক্ষা দাগর

**দীক্ষা দাগর** (জন্ম: ১৪ই ডিসেম্বর ২০০০) হলেন একজন ভারতীয় নারী পেশাদার বধির গলফ খেলোয়াড়।  তিনি বধিরতার পরেও বেশ কয়েকটি শৌখিন গলফ টুর্নামেন্টে অংশ নিয়েছেন। তিনি ২০১৫ সালের নভেম্বর মাস থেকে ভারতের ১ নম্বর অপেশাদার নারী গলফ খেলোয়াড় ছিলেন।  দীক্ষা দাগর ২০১৭ গ্রীষ্মকালীন ডেফলিম্পিকসে ভারতের প্রতিনিধিত্ব করেছিলেন;  যেখানে গলফ খেলার প্রথমবারের জন্য গ্রীষ্মকালীন ডেফলিম্পিকস অন্তর্ভুক্ত করা হয়েছিল। তিনি সেখানে নারীদের একক গলফ ইভেন্টে অংশ নিয়েছিলেন; যেখানে তিনি রৌপ্য পদক লাভ করেছিলেন। দীক্ষা ২০১৮ এশিয়ান গেমসে ভারতের প্রতিনিধিত্ব করতেও যোগ্যতা অর্জন করেছিলেন। তিনি ভারতের অন্যতম উদীয়মান অপেশাদার গলফ খেলোয়াড় হিসাবে বিবেচিত হন।  ২০১২ সালে, তিনি অদিতি অশোকের পরে লেডিস ইউরোপীয় ট্যুর জয় করা দ্বিতীয় ভারতীয় নারী গলফ খেলোয়াড়-এ পরিণত হয়েছিলেন; তিনি এই কীর্তিটি মাত্র ১৮ বছর বয়সে করেছিলেন; যার ফলে তিনি সর্বকনিষ্ঠ ভারতীয় নারী এমন কীর্তি অর্জন করেছেন।

## প্রারম্ভিক জীবন
দীক্ষা দাগর ২০০০ সালের ১৪ই ডিসেম্বর তারিখে কানে শোনার সমস্যা নিয়ে জন্মগ্রহণ করেছিলেন। তিনি মাত্র ছয় বছর বয়স থেকেই শ্রবণ সহায়ক যন্ত্র পরিধান করা শুরু করেছিলেন। তিনি মাত্র সাত বছর বয়স থেকেই তাঁর ভাই যোগেশ দাগরের (যিনিও একজন বধির ছিলেন) সাথে গলফ খেলা খেলতে শুরু করেছিলেন। তিনি তাঁর বাবা নরিন্দর দাগর, যিনি সেনাবাহিনীর একজন সদস্য হিসাবেও কাজ করেছেন,  তিনি তাঁকে প্রশিক্ষণ দিয়েছেন। তিনি নিজে একজন প্রাক্তন স্ক্র্যাচ গলফ খেলোয়াড় ছিলেন,।

## অপেশাদার জীবন
তিনি ২০১২ সালে অপেশাদার স্তরে বাম হাতি হিসাবে গলফ খেলা খেলতে শুরু করেছিলেন এবং তাঁর খেলোয়াড় জীবনের শুরু দিকে পরিষ্কার দীর্ঘ শটের জন্য পরিচিত ছিলেন। ২০১৫ সালের নভেম্বর মাসে, তিনি লেডিস ইউরোপীয় ট্যুরে হিরো উইমেনস ইন্ডিয়ান ওপেনের নিম্ন অপেশাদার ছিলেন। ২০১২ সালে অপেশাদার অঞ্চলে প্রবেশের পর থেকে তিনি বেশ কয়েকটি অপেশাদার গলফ পেশাদার প্রতিযোগিতা জয়লাভ করেছেন। ২০১৬ সালে, তিনি একমাত্র ভারতীয় গলফ খেলোয়াড় হিসেবে অনূর্ধ্ব-১৮ বিভাগের জন্য বিশ্বের তালিকার শীর্ষ ৫০০-এর মধ্যে স্থান পেয়েছেন। 
২০১৭ সালে, তিনি হিরো উইমেনস প্রো গলফ ট্যুরে তাঁর প্রথম পেশাদার ইভেন্টে জয়লাভ করেছেন। ২০১৮ সালের মার্চ মাসে, তিনি সিঙ্গাপুর লেডিস অ্যামেচার ওপেন জয়লাভ করেছেন। দীক্ষা দাগর থাইল্যান্ডের রানী সিরিকিত কাপের ইতিহাসে কোনও ভারতীয় দ্বারা সেরা স্কোর অর্জন করেছিলেন; তিনি সেই প্রতিযোগিতায় ২০১৮ সালের জুন মাসে ৬৯-এর নিচে তিনটি স্কোর অর্জন করেছিলেন এবং ভারতীয় মহিলা দলকে উক্ত ইভেন্টে ষষ্ঠ স্থান অর্জন সহায়তা করেছিলেন। তিনি তিন দিন ধরে মোট চার আন্ডার স্কোর করেছিলেন, রানী সিরিকিত কাপের ইতিহাসে কোনও ভারতীয় এত ভাল অর্জন করতে পারেনি। 
## পেশাদার জীবন

২০১৯ সালের এর প্রথম দিকে দাগর পেশাদার গলফে প্রবেশ করেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:২০০০-এ জন্ম
বিষয়শ্রেণী:এশিয়ান গেমসে ভারতের প্রতিযোগী
বিষয়শ্রেণী:২১শ শতাব্দীর ভারতীয় নারী
বিষয়শ্রেণী:হরিয়ানার গলফ খেলোয়াড়
বিষয়শ্রেণী:২০২০ গ্রীষ্মকালীন অলিম্পিকের গলফ খেলোয়াড়
বিষয়শ্রেণী:২০২৪ গ্রীষ্মকালীন অলিম্পিকের গলফ খেলোয়াড়
বিষয়শ্রেণী:হরিয়ানার নারী ক্রীড়াবিদ
বিষয়শ্রেণী:অর্জুন পুরস্কার প্রাপক
বিষয়শ্রেণী:ভারতীয় বধির ব্যক্তি
বিষয়শ্রেণী:২১শ শতাব্দীর ভারতীয় নারী ক্রীড়াবিদ
শেহেরজাদ ফরহাদ (টেলিভিশন ধারাবাহিক)

**শাহর্জাদ** বা **শেহেরজাদ ফরহাদ** হচ্ছে একটি ইরানি ঐতিহাসিক ধারাবাহিক নাটক  । ১৯৫৩ সালে ইরানে সংঘটিত একটি যুদ্ধের সময়কে ধারাবাহিকটির গল্পের সময় হিসেবে ঠিক করা হয়েছিল  । জনপ্রিয়তার কারণে এর আরবি, উর্দু, ফরাসি, স্পেনীয়, রুশ ও বাংলা ভাষার সংস্করণ তৈরি করা হয় । এসএ টিভিতে এর বাংলা সংস্করণ **শেহেরজাদ ফরহাদ** প্রচারিত হয় ।

## আরও দেখুন
*ইউসুফ জুলেখা (টিভি ধারাবাহিক)

## তথ্যসূত্র

বিষয়শ্রেণী:ইরানি টেলিভিশন ধারাবাহিক
অঞ্জনা ওম কাশ্যপ

**অঞ্জনা ওম কাশ্যপ** তিনি একজন ভারতীয় সাংবাদিক এবং উপস্থাপক। তিনি হিন্দি নিউজ চ্যানেল আজ তকের নির্বাহী সম্পাদক। 

## প্রাথমিক জীবন এবং শিক্ষা
অঞ্জনা রাঁচির (তদানীন্তন বিহারের অংশ) এক ভূমিহার গোত্রে জন্মেছিলেন। তাঁর বাবার নাম ওমপ্রকাশ তিওয়ারী। ওমপ্রকাশ ভারতীয় সেনাবাহিনীতে স্বল্প সময়ের জন্য একজন ডাক্তার ছিলেন এবং বাংলাদেশের স্বাধীনতা যুদ্ধের সময় সেবা দিয়েছিলেন।

স্থানীয় ক্যাথলিক স্কুল লরেটো কনভেন্টে এবং তারপরে, দিল্লি পাবলিক স্কুল, রাঁচি থেকে তাঁর প্রাথমিক বিদ্যালয়ের পড়াশোনা হয়েছিল। বিজ্ঞানের দিকে স্বাভাবিক ঝোঁক থাকা সত্ত্বেও তিনি দিল্লি বিশ্ববিদ্যালয়ের অধীনে উদ্ভিদবিদ্যায় ডিগ্রী অর্জনের জন্য পড়তে গিয়েছিলেন। অঞ্জনা অল ইন্ডিয়া প্রি মেডিকেল টেস্ট -এ অংশ নিয়েছিলেন কিন্তু পাস করতে পারেননি। তিনি ভাল তার্কিক ছিলেন এবং শৈশব থেকেই দৃঢ় নেতৃত্বের গুণাবলী প্রদর্শন করেছিলেন। তিনি তাঁর দুই বিদ্যালয়েই দল নেত্রী ছিলেন এবং তাঁর কলেজ ছাত্রাবাসের সভাপতি হয়েছিলেন।

কয়েক বছর পরে, স্নাতকোত্তর করার জন্য তিনি দিল্লি স্কুল অব সোশাল ওয়ার্ক এ ভর্তি হন। অঞ্জনা পাঠ্যক্রম এবং ক্ষেত্র পরিদর্শনে উল্লেখ করেছিলেন যা তাঁর মধ্যে সক্রিয়তার মনোভাব জাগ্রত করেছিল। 

## কর্ম জীবন
অঞ্জনার প্রথম কাজটি ছিল দেবু মোটরস -এ পরামর্শদাতা হিসাবে; তবে, তিনি চাকরিটি পছন্দ করেন নি এবং প্রায় এক বছর পরে পদত্যাগ করেছিলেন। তারপরে তিনি বস্তিবাসীদের আইন পরামর্শদাতা হিসাবে একটা এনজিওতে যোগদান করেছিলেন।

### সাংবাদিকতা

২০০০ সালের গোড়ার দিকে, মূলত তাঁর স্বামীর জেদেই, অঞ্জনা জামিয়া মিলিয়া ইসলামিয়া বিশ্ববিদ্যালয় থেকে সাংবাদিকতায় ডিপ্লোমা নিতে পড়া শুরু করেছিলেন।  স্নাতক শেষ হওয়ার পরে, পরিচিতদের কাছ থেকে কিছু সহায়তার পর তিনি দূরদর্শনে অন্তর্ভুক্ত হয়েছিলেন; তাকে *আঁখোঁ দেখি * নামে একটি অনুসন্ধানী অনুষ্ঠানের সংবাদ-ডেস্কে নিয়োগ দেওয়া হয়েছিল। এছাড়াও তাঁকে মাঝে মাঝে প্রতিবেদনের দায়িত্বও দেওয়া হয়েছিল।

এক বছরের মধ্যেই তিনি জি নিউজ এ চলে যান। যদিও তিনি সর্বত্রই উপস্থাপক হতে চেয়েছিলেন; চ্যানেলটি মনে করেছিল সূক্ষ্ম কথা বলার ক্ষেত্রে তাঁর কমতি আছে এবং তাঁকে ভূমিকা তৈরিতে নিযুক্ত করেছিল। জি-তে তাঁর পরবর্তী বছরগুলিতে, তিনি সফলভাবে অডিশনগুলি পাস করেছিলেন এবং মাঝে মাঝে বিশেষ অনুষ্ঠানগুলিতে তাঁকে উপস্থাপক হিসাবে ব্যবহার করা হত।

২০০৭ সালে, তিনি নিউজ ২৪ -এ যোগদান করেছিলেন, যেখানে তিনি প্রথমবার উপস্থাপকের মূল ভূমিকা পেয়েছিলেন, তাঁকে সান্ধ্যকালীন বিতর্ক অনুষ্ঠান নিয়ন্ত্রণ করতে হত। ২০১২ সালের প্রথম দিকে তিনি এই উদ্যোগ ছেড়ে স্টার নিউজে চলে এসেছিলেন; তবে কয়েক মাস পরে এটি বন্ধ হয়ে যায়।  ২০১২ সালের শেষদিকে, অঞ্জনা আরও কিছু সাংবাদিকদের সাথে নিউজ ২৪-এর তাৎক্ষণিক প্রাক্তন অধিকর্তা - সুপ্রিয়া প্রসাদকে অনুসরণ করে, নিউজ ২৪ থেকে 'আজ তক' এ যোগ দেন।

## ব্যক্তিগত জীবন

অঞ্জনার বিবাহ হয়েছে মঙ্গেশ কাশ্যপের সাথে, তিনি ১৯৯৫ সাথে দিল্লি, আন্দামান ও নিকোবর দ্বীপপুঞ্জ পুলিশ পরিষেবা ক্যাডারের একজন কর্মাধ্যক্ষ। দিল্লী বিশ্ববিদ্যালয়ে পড়াকালীন মঙ্গেশের সাথে তাঁর পরিচয় হয়েছিল। মঙ্গেশ আগে ছিলেন দিল্লি পুলিশের অতিরিক্ত কমিশনার এবং ২০১৬ সালে, দক্ষিণ দিল্লি পৌর কর্পোরেশন এর প্রধান ভিজিল্যান্স অফিসার হয়েছেন। তাদের একটি ছেলে ও এক মেয়ে রয়েছে। 

## তথ্যসূত্র

## বহিঃসংযোগ
* 

বিষয়শ্রেণী:জীবিত ব্যক্তি
বিষয়শ্রেণী:জামিয়া মিলিয়া ইসলামিয়ার প্রাক্তন শিক্ষার্থী
বিষয়শ্রেণী:ভারতীয় টেলিভিশন উপস্থাপিকা
বিষয়শ্রেণী:ভারতীয় নারী টেলিভিশন সাংবাদিক
বিষয়শ্রেণী:ভারতীয় রাজনৈতিক সাংবাদিক
নাইমা খান উপ্রেতী

**নাইমা খান উপ্রেতী** (; ১৯৩৮–২০১৮) একজন ভারতীয় মঞ্চ অভিনেত্রী, গায়িকা এবং প্রযোজক ছিলেন। তিনি দূরদর্শনের বেশ কয়েকটি অনুষ্ঠান প্রযোজনা করেছেন। তিনি ভারতীয় নাট্য সংগীতের অন্যতম পথিকৃৎ হিসাবে বিবেচিত মোহন উপ্রেতীর স্ত্রী ছিলেন। দূরদর্শনে কাজ করার সময়, তিনি শারদ দত্তের সাথে দূরদর্শনের প্রথম রঙিন টেলিভিশন অনুষ্ঠান প্রযোজনায় জড়িত ছিলেন।

## জীবনী
নাইমা খান উপ্রেতী ১৯৫৮ সালের ২৫শে মে তারিখে ভারতের উত্তরাখণ্ডের আলমোড়ায় এক মুসলিম পিতা এবং খ্রিস্টান মায়ের ঘরে জন্মগ্রহণ করেছিলেন। তিনি এডাম'স গার্লস স্কুল থেকে এবং তারপরে আলমোরার রামসি ইন্টার কলেজ থেকে স্কুল জীবনের শিক্ষা গ্রহণ করেছেন। ১৯৫৮ সালে তিনি আগ্রা বিশ্ববিদ্যালয় থেকে ইংরেজি সাহিত্য, রাষ্ট্রবিজ্ঞান ও অর্থনীতি বিভাগ হতে স্নাতক ডিগ্রি লাভ করেছেন। তিনি ১৯৬৯ সালে ন্যাশনাল স্কুল অফ ড্রামার অভিনয় বিভাগ হতে তিন বছরের ডিপ্লোমা সম্পন্ন করেছেন  এবং কিছু সময়ের জন্য এনএসডি রেপারেটরি সংস্থার সাথেও কাজ করেছেন। তিনি পুনের ভারতীয় চলচ্চিত্র ও দূরদর্শন সংস্থান থেকেও ডিপ্লোমা পেয়েছিলেন। 
## পেশা
এনএসডি নিধি কোম্পানির একজন সদস্য হিসেবে নাইমা খান উপ্রেতী বেশ কয়েকটি মঞ্চ নাটক প্রযোজনার কাজে অংশগ্রহণ করেছেন; উক্ত সময়ে তিনি ইব্রাহিম আলকাজী, সুরেখা সিকরি, উত্তরা বাওকর, এম. কে. রায়নার মতো জনপ্রিয় মঞ্চ নাট্য ব্যক্তিত্বদের সাথে কাজ করেছেন। উক্ত সময়ে তিনি ওথেলো, দ্য ককেসিয়ান চক সার্কেল, নাটক পোলাম্পুর কা, স্কন্দগুপ্ত নামক বেশ কয়েকটি মঞ্চ নাটকে কাজ করেছেন।

তিনি ১৯৬৮ সালের শুরু থেকে পার্বত্য কলা কেন্দ্রের সঙ্গে যুক্ত হয়েছিলেন এবং রাজুলা মালুশাহী, আজুওয়া বাফাউল, রামী, রামলীলা, ইন্দ্র সভার মতো প্রযোজনা ঘরের সাথে কাজ করেছেন। ১৯৯৭ সালে মোহন উপ্রেতীর মৃত্যুর পরে নাইমা খান উপ্রেতী পার্বত্য কলা কেন্দ্রের সভাপতি হিসাবে দায়িত্ব গ্রহণ করেন। তিনি মোহন উপ্রেতীর কাজ এগিয়ে নিয়ে গিয়েছিলেন এবং মেঘদূতম্‌, রামী, গোরিধানা, আমির খুসরাও, আলগোজার মতো মঞ্চ নাটকের প্রযোজনা ঘরের সাথে কাজ করেছেন।
## বিশেষ পরিচিতি
নাঈমা খান উপ্রেতী কুমায়ুনের একজন জনপ্রিয় ব্যক্তিত্ব। তিনি এবং তাঁর স্বামী মোহন উপ্রেতী উত্তরাখন্ডের লোক সঙ্গীত সংরক্ষণ এবং এর পুনরুদ্ধারে তাঁদের অবদানের জন্য জনপ্রিয়তা অর্জন করেছিলেন। তিনি তাঁর স্বামীর সাথে "বেদু পাকো বড়ো মাসা" নামক জনপ্রিয় কুমায়ুনী গান গাওয়ার জন্য বিখ্যাত। 
তিনি পুরনো কুমায়ুনী বল্লাদ, গান এবং লোক ঐতিহ্যের অংশ হিসাবে এবং পরে দিল্লির পার্বতীয় কলা কেন্দ্রের সভাপতি হিসাবে সংরক্ষণের প্রচেষ্টার জন্যও পরিচিত ছিলেন। 
## তথ্যসূত্র

বিষয়শ্রেণী:রাষ্ট্রীয় নাট্য বিদ্যালয়ের প্রাক্তন শিক্ষার্থী
বিষয়শ্রেণী:ভারতীয় মঞ্চ অভিনেত্রী
বিষয়শ্রেণী:ভারতীয় গায়িকা
বিষয়শ্রেণী:২০১৮-এ মৃত্যু
বিষয়শ্রেণী:১৯৩৮-এ জন্ম
বিষয়শ্রেণী:ড. ভীমরাও আম্বেদকর বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভারতীয় নারী টেলিভিশন প্রযোজক
দম্মিকা রানাতুঙ্গা

**দম্মিকা রানাতুঙ্গা** (; জন্ম: ১২ অক্টোবর, ১৯৬২) কলম্বো এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার ও প্রশাসক। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৮৯ থেকে ১৯৯০ সময়কালে সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর শ্রীলঙ্কান ক্রিকেটে সিংহলীজ স্পোর্টস ক্লাবের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে অফ ব্রেক বোলিংয়ে পারদর্শী ছিলেন তিনি।

## খেলোয়াড়ী জীবন
১৯৮৪-৮৫ মৌসুম থেকে ১৯৯৫-৯৬ মৌসুম পর্যন্ত দম্মিকা রানাতুঙ্গা’র প্রথম-শ্রেণীর খেলোয়াড়ী জীবন চলমান ছিল।

সমগ্র খেলোয়াড়ী জীবনে দুইটিমাত্র টেস্ট ও চারটিমাত্র একদিনের আন্তর্জাতিকে অংশগ্রহণ করেছেন দম্মিকা রানাতুঙ্গা। ৮ ডিসেম্বর, ১৯৮৯ তারিখে ব্রিসবেনে স্বাগতিক অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এরপর, ১৬ ডিসেম্বর, ১৯৮৯ তারিখে হোবার্টে একই দলের বিপক্ষে সর্বশেষ টেস্টে অংশ নেন তিনি।

১৯৯০-৯১ মৌসুমে অস্ট্রেলিয়া গমন করেন। উদ্বোধনী ব্যাটসম্যান হিসেবে খেলতেন। তবে, এ সিরিজের মাধ্যমেই তার টেস্ট জীবন শেষ হয়ে যায়। অভিষেক ইনিংসে অপরিসীম ধৈর্য্যের পরিচয় দিয়ে ৪০ রান তুলেন। এরপর, হোবার্টে করেছিলেন ৪৫। তার খেলার ধরন অনেকাংশেই দীর্ঘ সময়ের ক্রিকেটের উপযোগী ছিল।

## ব্যক্তিগত জীবন
ক্রিকেট খেলা থেকে অবসর গ্রহণের পর প্রশাসনে প্রবেশ করেন। শ্রীলঙ্কান ক্রিকেটে প্রভাবশালী প্রশাসক হিসেবে নিজেকে তুলে ধরেন। এক পর্যায়ে শ্রীলঙ্কান ক্রিকেট বোর্ডের প্রধান নির্বাহীর দায়িত্ব পালন করেছেন।

ক্রিকেটপ্রেমী পরিবারে দম্মিকা রানাতুঙ্গা’র জন্ম। শ্রীলঙ্কার সাবেক অধিনায়ক অর্জুনা রানাতুঙ্গা, সঞ্জীবা রানাতুঙ্গা, নিশান্ত রানাতুঙ্গা, প্রসন্ন রানাতুঙ্গা ও রুয়ান রানাতুঙ্গা’র জ্যেষ্ঠ ভ্রাতা তিনি। তন্মধ্যে, তিন ভাই শ্রীলঙ্কার পক্ষে টেস্ট ক্রিকেটে অংশগ্রহণের সুযোগ পেয়েছিলেন।

## তথ্যসূত্র

## আরও দেখুন
* দিলীপ মেন্ডিস
* অতুল সমরসেকরা
* সিংহলীজ স্পোর্টস ক্লাব
* শ্রীলঙ্কান টেস্ট ক্রিকেটারদের তালিকা
* শ্রীলঙ্কান একদিনের আন্তর্জাতিক ক্রিকেটারদের তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা

## বহিঃসংযোগ
* 
* 

বিষয়শ্রেণী:১৯৬২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাসনাহিরা নর্থের ক্রিকেটার
বিষয়শ্রেণী:শ্রীলঙ্কান ক্রিকেটার
বিষয়শ্রেণী:শ্রীলঙ্কার টেস্ট ক্রিকেটার
বিষয়শ্রেণী:শ্রীলঙ্কার একদিনের আন্তর্জাতিক ক্রিকেটার
বিষয়শ্রেণী:সিংহলিজ স্পোর্টস ক্লাবের ক্রিকেটার
বিষয়শ্রেণী:আনন্দ কলেজের প্রাক্তন শিক্ষার্থী
ওরে যাত্রী (১৯৫১-এর চলচ্চিত্র)

**ওরে যাত্রী** একটি বাংলা চলচ্চিত্র যেটি রাজেন চৌধুরী পরিচালিত এবং ফটোগ্রাফি পরিচালনা করেন অনিল গুপ্ত। এই চলচ্চিত্রটি ১ জানুয়ারি ১৯৫১ সালে কল্প চিত্রমন্দির ব্যানারে ব্যানারে মুক্তি পেয়েছিল। এই চলচ্চিত্রটি সংগীত পরিচালনা করেছিলেন কালীপদ সেন। এই সিনেমাটির মুখ্য চরিত্রে অভিনয় করেন উত্তম কুমার ও প্রভা দেবী। এই চলচ্চিত্রটি সাদা কালো ছিল। 

## শ্রেষ্ঠাংশে
* প্রভা দেবী
* উত্তম কুমার
* অনুভা গুপ্ত
* ধীরেন্দ্রনাথ গাঙ্গুলী
* দীপক মুখোপাধ্যায়
* নবদ্বীপ হালদার
* নমিতা রায়
* নিতাই ভট্টাচার্য
* রেণুকা রায়
* তারা ভাদুড়ি

## তথ্যসূত্র

## বহিঃসংযোগ
* 

বিষয়শ্রেণী:১৯৫১-এর চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:১৯৫০-এর দশকের বাংলা ভাষার চলচ্চিত্র
বিষয়শ্রেণী:ভারতীয় নাট্য চলচ্চিত্র
জয়া অরুণাচলম

**জয়া অরুণাচলম** (৮ই ফেব্রুয়ারি ১৯৩৫-২৯শে জুন ২০১৯) একজন ভারতীয় সমাজকর্মী ছিলেন, যিনি প্রান্তিক নারীদের কল্যাণে কাজ করে গেছেন। তিনি ভারতের তামিল নাড়ু রাজ্যে অবস্থিত একটি বেসরকারী সংস্থা ওয়ার্কিং উইমেন'স ফোরাম-এর প্রতিষ্ঠাতা ছিলেন। ১৯৭৮ সালে, তিনি দরিদ্র শ্রমজীবী মহিলাদের সংগঠিত করার জন্য ফোরামের তত্ত্বাবধানে তাঁর কার্যক্রম পরিচালনা করেছিলেন এবং ছোট ব্যবসা শুরু করতে বা তাদের বিদ্যমান ব্যবসার বিকাশের জন্য ব্যাংকগুলি থেকে সহায়তা নিয়ে তাদের ক্ষুদ্র ঋণ, মূলধন সরবরাহ করেছিলেন। 
## প্রাথমক জীবন
জয়া ১৯৩৫ সালের ৮ই ফেব্রুয়ারি তারিখে ভারতের তামিল নাড়ুতে একটি ব্রাহ্মণ পরিবারে জন্মগ্রহণ করেছিলেন। তিনি অর্থনীতি ও ভূগোল বিভাগে স্নাতকোত্তর ডিগ্রী অর্জন করেছিলেন। তিনি ইতালির রাজধানী রোমের সোসাইটি ফর ইন্টারন্যাশনাল ডেভেলপমেন্ট-এর পরিচালনা পর্ষদের একজন সদস্য ছিলেন এবং কাউন্সিলে যোগদানকারী প্রথম দক্ষিণ এশীয় মহিলা হিসাবে স্বীকৃতি পেয়েছিলেন।

জয়া তামিল নাড়ু কংগ্রেস কমিটির সহ সভাপতি এবং অখিল ভারতীয় কংগ্রেস কমিটির একজন সদস্য এবং সারা ভারত জুড়ে মহিলা কল্যাণ ও বিকাশ সম্পর্কিত বিভিন্ন কমিটির সদস্য হিসাবেও কাজ করেছিলেন।

## পুরস্কার
তিনি তাঁর কাজকর্মের জন্য বেশ কয়েকটি পুরস্কার লাভ করেছিলেন; যার মধ্যে অর্থনৈতিক উন্নয়নের জন্য গ্লোবাল লিডারশিপ অ্যাওয়ার্ড, ক্যালিফোর্নিয়ার গ্লিস্টমান ফাউন্ডেশন পুরস্কার থেকে আন্তর্জাতিক সক্রিয় পুরস্কার (২০০৩) এবং ভারতের জাতীয় সচেতনতা ফোরাম দ্বারা প্রদত্ত রাষ্ট্রীয় একতা পুরস্কার অন্যতম। ১৯৮৭ সালে ভারত সরকার তাঁকে ভারতের চতুর্থ সর্বোচ্চ বেসামরিক পুরস্কার পদ্মশ্রী প্রদান করে এবং ২০০২ সালে তামিল নাড়ু রাজ্য সরকার তাঁকে নারী শক্তি পুরস্কার প্রদান করেছিল। তিনি ২০০৯ সালে জমনালাল বাজাজ পুরস্কার লাভ করেছিলেন। ২০১০ সালে, তিনি গডফ্রে ফিলিপস জাতীয় সাহসী পুরস্কারে সামাজিক কাজকর্মের ক্ষেত্রে আজীবন সম্মাননা পুরস্কারের জন্য নির্বাচিত হয়েছিলেন।

## ব্যক্তিগত জীবন
জয়া তামিল নাড়ুর এক ব্রাহ্মণ্য পরিবারে জন্মগ্রহণ করেছিলেন। স্নাতকোত্তর ডিগ্রি অর্জনের পরে, ১৯৫৫ সালে তিনি একজন চেট্টিয়ারের সাথে বিবাহ বন্ধনে আবদ্ধ হয়েছিলেন। তিনি শিক্ষিত হয়েও জয়ার বাবা মা দ্বারা অনুমোদিত হন নি। তাঁকে তাঁর বাবা মা এবং ছয় বোন সহ তাঁর পরিবার থেকে দূরে সরিয়ে দেওয়া হয়েছিল। কিন্তু তাঁর মায়ের মৃত্যুর পরে তাঁদের পুনর্মিলন হয়েছিল।

তাঁর মেয়ে নন্দিনী আজাদ এখন আইসিএনডব্লিউ-এর সভাপতি এবং তাঁর কাছ থেকে ডব্লিউডব্লিউএফ-এর সমস্ত কাজকর্মের দায়িত্বভার গ্রহণ করেছেন।

জয়া দুই সপ্তাহ ধরে অসুস্থ থাকার পরে ২০১৯ সালের ২৯শে জুন তারিখে শেষ নিঃশ্বাস ত্যাগ করেছেন। তিনি তাঁর শেষ দিনগুলো তামিলনাড়ুর চেন্নাইয়ে কাটিয়েছিলেন।

## তথ্যসূত্র

বিষয়শ্রেণী:২০১৯-এ মৃত্যু
বিষয়শ্রেণী:১৯৩৫-এ জন্ম
বিষয়শ্রেণী:তামিলনাড়ুর সমাজকর্মী
বিষয়শ্রেণী:সামাজিক কাজে পদ্মশ্রী প্রাপক
বিষয়শ্রেণী:২০শ শতাব্দীর নারী শিক্ষাবিদ
বিষয়শ্রেণী:ভারতীয় নারী সক্রিয়কর্মী
বিষয়শ্রেণী:তামিলনাড়ুর শিক্ষাবিদ
বিষয়শ্রেণী:তামিলনাড়ুর রাজনীতিতে নারী
বিষয়শ্রেণী:২০শ শতাব্দীর ভারতীয় শিক্ষাবিদ
অমৃতা রায় চৌধুরী

**অমৃতা রায় চৌধুরী** হলেন একজন ভারতীয় সামাজিক কর্মী, যিনি বিশেষ চাহিদা সম্পন্ন শিশুদের জন্য কাজ করেন। তিনি ভারতের কলকাতার একটি বেসরকারি সংস্থা সর্বোৎকৃষ্ট জ্ঞান সমিতি-র প্রতিষ্ঠাতা, যেটি বিশেষভাবে সক্ষম ব্যক্তিদের অর্থনৈতিক ও সামাজিক পুনর্বাসনের জন্য কাজ করে।
## বিশেষভাবে সক্ষম শিশুদের নিয়ে কাজ
অমৃতা দৃশ্যমান প্রতিবন্ধকতাসহ শিশুদের পুনর্বাসনে ১৩ বছরেরও বেশি সময় কাটিয়েছিলেন এবং তারপরে শিশুদের মানসিক স্বাস্থ্যের দিকে নজর রেখে সেই বিষয়ে কিছু করার সিদ্ধান্ত নিয়েছেন। তিনি ৩,০০০ এরও বেশি শিশুর দৃশ্যমান পুনর্বাসন করেছেন এবং তাদের মূলধারার বিদ্যালয়ে ভর্তি করার জন্য ব্যাপকভাবে কাজ করেছেন। ২০১০ সালে তাঁর নিষ্ঠা ও প্রতিশ্রুতিবদ্ধতার জন্য তিনি পশ্চিমবঙ্গ রাজ্য সরকার কর্তৃক সরকারী এসএসকেএম হাসপাতালের নিউরো উন্নয়ন ক্লিনিকে দৃষ্টি বিভাগের বিকাশ করার জন্য নির্বাচিত হয়েছিলেন। এটি তাঁকে বিশেষ অনুপ্রেরণা দিয়েছিল, অতঃপর তিনি বহু প্রতিবন্ধী শিশুদের জন্য কাজ শুরু করেছিলেন।
## বিশেষভাবে সক্ষম প্রাপ্তবয়স্কদের নিয়ে কাজ
বিশেষ শিশুদের জন্য কাজ করার পরে অমৃতা "বিশেষভাবে সক্ষম প্রাপ্তবয়স্কদের" সাথে কাজ করার জন্য আরও একটি পদক্ষেপ নেওয়ার সিদ্ধান্ত নিয়েছিলেন, যাতে তারা সাধারণ জীবনযাপন করতে পারে। কোন মানুষের জীবিকা নির্বাহের জন্য তাকে প্রশিক্ষণ দেওয়া দরকার। তাঁর বেসরকারি সংস্থায়, তিনি দক্ষতা ভিত্তিক প্রশিক্ষণ দেওয়া শুরু করেন এবং অল্প সময়ের মধ্যেই, বাবা মায়েরা যাঁরা তাঁদের শিশুদের প্রশিক্ষণ ক্লাসে নিয়ে আসছিলেন তাঁরা অমৃতার সাথে আলোচনা করেন যে, বাস্তব জীবনে চাকরির জন্য প্রশিক্ষণ গ্রহণ করেও অনেক সময় সমিতিবদ্ধ চাকরিতে কিছু করার সুযোগ হয়ে উঠে না। অতঃপর তাঁদের সন্তানদের ভবিষ্যৎ কি হবে এই বিষয়ে। অতঃপর অমৃতা এবং পাঁচ জন বাবা মা সিদ্ধান্ত নিয়েছিলেন তাঁদের কিছু করতে হবে। এর ফলস্বরূপ তাঁরা একটি অন্যরকম ক্যাফে স্থাপনের সিদ্ধান্ত নেন। যারা অটিজম, ডাউন সিনড্রোম বা অন্য কোনও স্নায়ুজনিত প্রতিবন্ধকতায় ভুগছে এইরকম ২০ থেকে ৪০ বছর বয়সী "বিশেষভাবে সক্ষম প্রাপ্ত বয়স্কদের" একটি দলকে তিনি প্রশিক্ষণ দেওয়া শুরু করেন। একেবারে শূন্য থেকে শুরু করে, তিনি তাদের কী পরতে হবে, কীভাবে যোগাযোগ করতে হবে সেই বিষয়ে প্রাথমিক প্রশিক্ষণ প্রদান করে, ১৬ জনের একটি দল নির্বাচন করে তাদের কর্মসংস্থানের ব্যবস্থা করে দিয়েছিলেন।
### বিশেষভাবে সক্ষম প্রাপ্তবয়স্কদের কর্মসংস্থান
তারপরে তাদের রান্না করার প্রশিক্ষণ দেওয়ার সময় এসেছিল, অমৃতা তাদের প্রশিক্ষণের জন্য পেশাদার রাঁধুনি পাওয়ার জন্য যথাসাধ্য চেষ্টা করেছিলেন। কিন্তু ২০ জন শেফ নিজস্ব কারণ দেখিয়ে তাঁর প্রস্তাব প্রত্যাখ্যান করেছিলেন যদিও শেষ পর্যন্ত দুই জন রাঁধুনি এগিয়ে এসেছিলেন এবং কীভাবে কাপ কেক থেকে শুরু করে সুস্বাদু কুকি বিস্কুট তৈরি করা যায় তা নিয়ে কয়েক মাস ধরে শিক্ষার্থীদের পরামর্শ দিয়েছিলেন। ক্যাফেটি ২০১৮ সালে খোলা হয়েছিল। 

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:পশ্চিমবঙ্গের সমাজকর্মী
করুণা মেরি ব্রাগানজা

**মেরি ব্রাগানজা** (জন্ম: ১৯২৪; **করুণা মেরি** নামেও পরিচিত) হলেন একজন ভারতীয় ক্যাথলিক মঠবাসিনী, শিক্ষিকা, সমাজসেবক, লেখিকা, উন্নয়নমূলক শিক্ষা প্রচারক এবং মুম্বইয়ের সোফিয়া কলেজের প্রিন্সিপাল ছিলেন। তিনি সোসাইটি অফ দ্য স্যাক্রেড হার্টের (আরএসসিজে) একজন সদস্য, সিনিয়র করুণা মেরি-এর (যেটি প্রায় ২০৪টি কলেজ পরিচালনা করেছে) একজন সদস্য ছিলেন। ১৯৭০ সালে সোফিয়া কলেজে তাঁর দায়িত্ব পালনকালে এই প্রতিষ্ঠানটি সোফিয়া পলিটেকনিক শুরু করেছিল। ২০০৮ সালে ভারত সরকার তাঁকে সামাজিক অবদানের জন্য ভারতের চতুর্থ সর্বোচ্চ বেসামরিক সম্মান পদ্মশ্রী প্রদান করেছিল।

## শৈশব
করুণা মেরি ব্রাগানজা ১৯২৪ সালে ভারতের গোয়া রাজ্যের মাপুসায় জন্মগ্রহণ করেছিলেন। তিনি তাঁর বাবা মায়ের দশটি সন্তানের মধ্যে পঞ্চম ছিলেন। তিনি মুম্বইয়ের বান্দ্রা শহরে তাঁর শৈশব অতিবাহিত করেছিলেন।
## শিক্ষা ও কর্মজীবন
তিনি মুম্বইয়ের সেন্ট জাভেয়ার্স কলেজ থেকে স্নাতক এবং একই প্রতিষ্ঠান থেকে স্নাতকোত্তর ডিগ্রি অর্জন করেছেন। তিনি কলেজে থাকাকালীন সময় থেকেই সামাজিক কার্যক্রম শুরু করেছিলেন। উক্ত সময়ে তিনি তালসারিতে মিশন শিবিরের আয়োজন করেছিলেন। তিনি ১৯৫০ সালে সোসাইটি অফ দ্য স্যাক্রেড হার্টে একজন হয়ে মঠবাসিনী বা প্রব্রাজিকা হিসেবে যোগ দিয়েছিলেন, তাঁর অধ্যাদেশ ইংল্যান্ড থেকে জারি করা হয়েছিল। ভারতে ফিরে, তিনি বেঙ্গালুরুর সোফিয়া উচ্চ বিদ্যালয়ের একজন শিক্ষক হিসেবে বেশ কয়েক বছর চাকরি করার পরে মুম্বইয়ের সোফিয়া কলেজে ইংরেজি বিভাগে যোগদান করেছিলেন। তিনি ১৯৬৫ সালে প্রথম ভারতীয় হিসেবে এই বিভাগের প্রধান, উপাধ্যক্ষ, কলেজের তৎকালীন অধ্যক্ষের পদে অধিষ্ঠিত হয়েছিলেন।
## সেবা মূলক কাজ
কলেজের অধ্যক্ষ থাকাকালীন তিনি বেশ কয়েকটি শিক্ষামূলক এবং সামাজিক প্রকল্প শুরু করেছিলেন। তিনি স্নাতক স্তর পর্যন্ত বিজ্ঞান শিক্ষার জন্য কলেজের একটি অংশ *ভাবা ইনস্টিটিউট অফ সায়েন্স* প্রতিষ্ঠা করেছিলেন এবং সমাজবিজ্ঞান, মনোবিজ্ঞান এবং জৈব রসায়নের জন্য নতুন বিভাগ শুরু করেন।  ১৯৭০ সালেএই কলেজটি সোফিয়া পলিটেকনিক নামে একটি বৃত্তিমূলক শিক্ষা কেন্দ্র শুরু করেছিল এবং পাঁচ বছর পর একটি জুনিয়র কলেজ শুরু করে। তাঁর আর একটি বড় অবদান ছিল কলেজ ক্যাম্পাসে উন্নয়ন চ্যালেঞ্জের জন্য *এস. পি . জে .সাধনা স্কুল* প্রতিষ্ঠা, যেখানে বিশেষ দক্ষতা সম্পন্ন শিশুদের বৃত্তিমূলক প্রশিক্ষণ দেওয়া হয়েছিল এবং তাদের পুনর্বাসনের সুযোগ করে দেওয়া হয়েছিল। তিনি শিক্ষার্থীদের সামাজিক কার্যক্রম গ্রহণে উৎসাহিত করেছিলেন বলেও জানা যায়; ওয়ারলী আদিবাসীদের সাথে এবং কোসবাদে শিক্ষার্থীদের সম্পৃক্ততা এ জাতীয় দুটি অনুষ্ঠান ছিল।

## তথ্যসূত্র

বিষয়শ্রেণী:১৯২৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:সেন্ট জেভিয়ার্স কলেজ, মুম্বইয়ের প্রাক্তন শিক্ষার্থী
বিষয়শ্রেণী:গোয়ার সমাজকর্মী
বিষয়শ্রেণী:সামাজিক কাজে পদ্মশ্রী প্রাপক
বিষয়শ্রেণী:২০শ শতাব্দীর নারী শিক্ষাবিদ
বিষয়শ্রেণী:২০শ শতাব্দীর ভারতীয় নারী বিজ্ঞানী
বিষয়শ্রেণী:১৯২৩-এ জন্ম
বিষয়শ্রেণী:২০শ শতাব্দীর ভারতীয় নারী শিক্ষাবিদ
বিষয়শ্রেণী:২০শ শতাব্দীর ভারতীয় শিক্ষাবিদ
বিষয়শ্রেণী:২০১৯-এ মৃত্যু
ইলা ভাট

**ইলা রমেশ ভাট** (জন্ম: ৭ই সেপ্টেম্বর ১৯৩৩) হলেন একজন ভারতীয় সমবায় সংগঠক, কর্মী এবং একজন গান্ধীবাদী। তিনি ১৯৭২ সালে ভারতের স্ব-কর্মসংস্থান মহিলা সমিতি (এসইডব্লিউএ) প্রতিষ্ঠা করেছিলেন এবং ১৯৭২ সাল থেকে ১৯৯৬ সাল পর্যন্ত এর সাধারণ সম্পাদক হিসাবে দায়িত্ব পালন করেছিলেন। তিনি গুজরাত বিদ্যাপীঠের বর্তমান আচার্য। প্রশিক্ষণ গ্রহণ করে ভাট একজন আইনজীবী হয়েছিলেন। শ্রমিক আন্দোলন, সমবায় আন্দোলন এবং ক্ষুদ্র অর্থায়ন আন্দোলনের একটি অংশ ছিলেন ভাট। এছাড়াও তিনি সাধারণ জনগনের সহায়তা করার জন্য ১৯৭৭ সালে রামোন ম্যাগসেসে পুরস্কার, ১৯৮৪ সালে রাইট লাইভলিহুড পুরস্কার সহ বেশ কয়েকটি জাতীয় এবং আন্তর্জাতিক পুরস্কার লাভ করেছেন। অতঃপর ১৯৮৬ সালে ভারত সরকার তাকে পদ্মভূষণ খেতাব প্রদান করেছেন।

## প্রারম্ভিক জীবন
ইলা ভাট ১৯৩৩ সালের ৭ই সেপ্টেম্বর তারিখে তৎকালীন ব্রিটিশ ভারতের বোম্বে প্রেসিডেন্সির (বর্তমানে মহারাষ্ট্র) আহমেদাবাদে জন্মগ্রহণ করেছিলেন। তাঁর বাবা সুমন্ত্রাই ভাট ছিলেন একজন সফল আইনজীবী, তাঁর মা বনলীলা ব্যাস মহিলা আন্দোলনের একজন সক্রিয় কর্মী এবং সর্বভারতীয় মহিলা সম্মেলনের (যেটি কমলাদেবী চট্টোপাধ্যায় প্রতিষ্ঠা করেছিলেন) সেক্রেটারি ছিলেন। তিনি তাঁর বাবা মায়ের তিন কন্যার মধ্যে দ্বিতীয় ছিলেন। তিনি সুরাট শহরে তাঁর শৈশব অতিবাহিত করেছিলেন, যেখানে তিনি ১৯৪০ সাল থেকে ১৯৪৮ সাল পর্যন্ত সর্বজনিক বালিকা উচ্চ বিদ্যালয়ে পড়াশোনা করেছেন। তিনি ১৯৫২ সালে সুরাটের এমটিবি কলেজ (দক্ষিণ গুজরাত বিশ্ববিদ্যালয়) থেকে ইংরেজিতে স্নাতকোত্তর ডিগ্রি লাভ করেন। স্নাতক শেষ হওয়ার পরে ইলা আহমেদাবাদের স্যার এল এ শাহ ল কলেজে ভর্তি হয়েছিলেন। ১৯৫৪ সালে তিনি আইন বিষয়ে ডিগ্রি এবং হিন্দু আইন বিষয়ে কাজের জন্য একটি স্বর্ণপদক পেয়েছিলেন।

## পেশা
ইলা ভাট মুম্বইয়ের এসএনডিটি নারী বিশ্ববিদ্যালয়-এ (যা এসএনডিটি নামে সুপরিচিত) অল্প সময়ের জন্য ইংরেজি বিভাগে শিক্ষাদানের মাধ্যমে তাঁর কর্মজীবন শুরু করেছিলেন। ১৯৫৫ সালে তিনি আহমেদাবাদে টেক্সটাইল লেবার অ্যাসোসিয়েশনের (টিএলএ) আইন বিভাগে যোগদান করেছিলেন।

১৯৫৬ সালে, ইলা ভাট রমেশ ভাটকে (বর্তমানে মৃত) বিয়ে করেছিলেন। গুজরাত সরকারের সাথে কিছু সময়ের জন্য কাজ করার পরে, ইলাকে ১৯৬৮ সালে টিএলএর মহিলা শাখার নেতৃত্ব দেওয়ার জন্য বলা হয়েছিল। এই ঘটনাক্রমে তিনি ইসরায়েল গিয়েছিলেন, যেখানে তিনি তিন মাস তেল আবিবের আফ্রো-এশীয় শ্রম ও সমবায় ইনস্টিটিউটে পড়াশোনা করেছিলেন, ১৯৭১ সালে শ্রম ও সমবায় আন্তর্জাতিক ডিপ্লোমা অর্জন করেছেন।

## ব্যক্তিগত জীবন
ইলা ভাট ১৯৫৬ সালে রমেশ ভাটের সাথে বিবাহ বন্ধনে আবদ্ধ হয়েছিলেন, পরবর্তীকালে এই দম্পতির দুটি সন্তান হয়; অমিময়ী (জন্ম: ১৯৫৮) এবং মিহির (জন্ম: ১৯৫৯)। তিনি বর্তমানে পরিবারের সাথে গুজরাতের আহমেদাবাদে বসবাস করেন।

## তথ্যসূত্র

বিষয়শ্রেণী:গুজরাতি ব্যক্তি
বিষয়শ্রেণী:রামোন ম্যাগসেসে পুরস্কার বিজয়ী
বিষয়শ্রেণী:১৯৩৩-এ জন্ম
বিষয়শ্রেণী:গুজরাতের সমাজকর্মী
বিষয়শ্রেণী:গুজরাত বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভারতীয় নারী স্বাধীনতা কর্মী
বিষয়শ্রেণী:২০শ শতাব্দীর ভারতীয় নারী ব্যবসায়ী
বিষয়শ্রেণী:সামাজিক কাজে পদ্মশ্রী প্রাপক
বিষয়শ্রেণী:২০শ শতাব্দীর নারী শিক্ষাবিদ
বিষয়শ্রেণী:গুজরাতের নারী ব্যবসায়ী
বিষয়শ্রেণী:২০২২-এ মৃত্যু
বিষয়শ্রেণী:সমাজসেবায় পদ্মভূষণ প্রাপক
বিষয়শ্রেণী:ভারতীয় নারী সক্রিয়কর্মী
বিষয়শ্রেণী:গান্ধীবাদী
বিষয়শ্রেণী:রাজ্যসভার মনোনীত সদস্য
বিষয়শ্রেণী:ভারতীয় নারী অধিকারকর্মী
বিষয়শ্রেণী:২০শ শতাব্দীর ভারতীয় নারী বিজ্ঞানী
বিষয়শ্রেণী:২০শ শতাব্দীর ভারতীয় ব্যবসায়ী
বিষয়শ্রেণী:আহমেদাবাদের ব্যবসায়ী
বিষয়শ্রেণী:ফোর ফ্রিডমস পুরস্কার প্রাপক
বিষয়শ্রেণী:রাজ্যসভার নারী সদস্য
অদিতি চেঙ্গাপ্পা

**অদিতি চেঙ্গাপ্পা**, একজন ভারতীয় চলচ্চিত্র অভিনেত্রী, তিনি তেলুগু, তামিল, হিন্দি এবং হলিউড চলচ্চিত্রে অভিনয় করেছেন। তিনি একজন গায়ক, পিয়ানোবাদক, পাশাপাশি তিনি একজন অভিজ্ঞ যোগ প্রশিক্ষক। 

## জীবনের প্রথমার্ধ
অদিতির জন্ম বেঙ্গালুরুতে। তাঁর বাবার নাম রাজ চেঙ্গাপ্পা, তিনি কোডাগু গৌড় সম্প্রদায়ের অন্তর্ভুক্ত। এই গৌড় (তুলু গৌড় এবং কোডাগু গৌড়) সম্প্রদায় হলো কর্ণাটকের ভোককলিগ সম্প্রদায়ের অন্তর্ভুক্ত যারা মূলত দক্ষিণ কানাড়া জেলা, কোদাগু জেলা, ভারতের কর্ণাটক রাজ্যে অধিবাসী। অদিতির বাবা নয়ডার ইন্ডিয়া টুডে গ্রুপের সম্পাদকীয় পরিচালক, তাঁর মা ঊষা চেঙ্গাপ্পা, একজন তামিল, ভারত ঠাকুরের শৈল্পিক যোগের দিল্লি কেন্দ্রের প্রধান।  তাঁর সঙ্গে রুক্মিনী দেবী অরুন্দল, যিনি একজন ভারতীয় নৃত্যশিল্পী, ভারতনাট্যমের কোরিওগ্রাফার  ও কর্ণাটকী সংগীতশিল্পী এবং নেপথ্য গায়ক ডি কে পট্টমলের সাথে আত্মীয়তার সম্পর্ক রয়েছে 

অদিতি বসন্ত ভ্যালি স্কুলে এবং পরে দিল্লির লেডি শ্রী রাম কলেজে পড়াশোনা করেছেন।  তিনি হিন্দুস্তানী শাস্ত্রীয় এবং পাশ্চাত্য উভয় সংগীতে প্রশিক্ষণ পেয়েছেন। তিনি স্কুল ও কলেজ উভয়েরই প্রতিনিধিত্বকারী একজন দক্ষ পিয়ানোবাদক।  তিনি জানিয়েছেন যে "আমি অভিনয়ের প্রতি আগ্রহী না হওয়া পর্যন্ত সংগীত আমার একমাত্র আবেগ ছিল। সংগীত আমার প্রথম প্রেম "। তিনি যোগের একটি বড়ো অনুরাগী এবং গেম খেলতে ভালোবাসেন।  তিনি যখন কলেজে ছিলেন, তখন তিনি তাঁর মা ঊষা চেঙ্গাপ্পার সাথে এনডিটিভি গুড টাইমসে "বডিলিসিয়াস" নামে একটি স্বাস্থ্য বিষয়ক অনুষ্ঠানের আয়োজন করেছিলেন।

## পেশা
তিনি ভারত ঠাকুর পরিচালিত তেলুগু চলচ্চিত্র *তাকিতা তাকিতায়* অভিনয়ের করে প্রথম চলচ্চিত্র জগতে পা রাখেন। এই ছবিতে দেখানো হয়েছে শেষ বর্ষের চূড়ান্ত পরীক্ষা সমাপ্ত করা একদল তরুনের মধ্যে সম্পর্কের টানাপোড়েন। তামিল চলচ্চিত্রে তাঁর অভিষেক হয় *কনজাম কফি কনজাম কাধাল* ছবিতে অভিনয়ের মাধ্যমে তবে ছবিটি কখনও নাট্য মুক্তি পায়নি।  তিনি *এক্স* নামে একটি ছবি সম্পন্ন করেছেন, যা ১১ জন চলচ্চিত্র নির্মাতা দ্বারা পরিচালিত।  ছবিটি প্রযোজনা করেছেন মনীশ মুন্ড্রা, সুধীশ কামথ, শিলাদিত্য বোরা। তিনি গুনেশেখরের তেলুগু থ্রিডি পিরিয়ড-নাটক *[[রুদ্রমা দেবী|রুদ্রমাদেবী]]* -র শুটিং করছেন, যেখানে তিনি রুদ্রমা দেবীর বোন গণপম্বা চরিত্রে অভিনয় করেছেন।  তিনি দুটি নতুন তামিল প্রকল্পে চুক্তিবদ্ধ হয়েছেন, তার একটি *রা,* যেটি একটি বিজ্ঞান কল্পকাহিনী নির্ভর ছবি এবং *মুন মুনু ভার্থাই,* একটি রোমান্টিক কৌতুকপূর্ণ ছবি।

## চলচ্চিত্রের তালিকা

## তথ্যসূত্র

## বহিঃসংযোগ

* 

বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:বেঙ্গালুরুর অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:তেলুগু চলচ্চিত্র অভিনেত্রী
সরেকওম

**সরেকওম খানদান** () সিলেট অঞ্চল এর বিখ্যাত পরিবার যারা শাহজালালের দরগাহের মোতায়াল্লি ও খাদিম। এই "সরেকওম" পদবি শুধু তাদের ব্যবহার করা হ​য়।

## ইতিহাস

১৩০৩ খ্রী: সালে, সিলেটের ইসলামী বিজয়ের পরে, হাজী ইউসুফ সিলেটের চৌকিদিঘীতে অবস্থান করলেন শাহ জালালের সঙ্গে। জালালের নির্দেশে ইউসুফ একজন স্থানীয় মুসলিম নারীকে বিয়ে করে। তার ওফাতের আগে, শাহ জালাল নিযুক্ত করলেন যে ইউসুফ তার ওকফের মোতায়াল্লি হ​য়। ইউসুফকে পদবি দেওয়া হলো "সরেকওম" (লোকের মাথা) এবং তার বংশধরগণ এখনো ব্যবহার করতে আছেন। একজন ঘনিষ্ঠ সহচর, ইউসুফের ওফাতের সম​য় সেও জালালের সমাধির পাশে কবর দেওয়া হলো দক্ষিণ-পূর্বে।

১৬৬০ খ্রী: দশকে, সিলেটের মুঘল ফৌজদার, ইসফান্দিয়ার খান বেগ সরকারীভাবে স্বীকার করলেন যে শায়খ সরেকওম পীর বক্স হলো দরগাহের হক খাদিম। ইসফান্দিয়ার একটি অসম্পূর্ণ মসজিদ নির্মাণ করলেন দরগাহের পাশে যা এখনো দেখা যায় গেইটের গাছ জঙ্গলের পিছে।

শাহ জালালের পাশে দরগাহের ভূতপূর্ব মোতওয়াল্লী আবু তুরাবের কবর। এখান থেকে পশ্চিমের প্রবেশ পথে বাহির হতে আরেকটি বেষ্টনীর পাশে দরগাহের আরো দুই জন মোতওয়াল্লী আবু নাসির ও আবু নসর পাশাপাশি অন্তিম শয্যায় শায়িত আছেন।

১৬ সেপ্টেম্বর ১৯৩৬ খ্রী: সালে, কয়েকজন বাঙ্গালী মুসলমান সাহিত্যিকরা একসাথে বৈঠক করলেন সরেকওম বাড়ীতে। এখানেই শুরু হলো "সিলেট কেন্দ্রীয় মুসলিম সাহিত্য সংসদ" (যা পরে হবে কেন্দ্রীয় মুসলিম সাহিত্য সংসদ), বাংলার প্রাচীনতম এক সাহিত্য সংসদ। মুহাম্মদ নুরুল হক, সৈয়দ মুজতবা আলী, দেওয়ান মোহাম্মদ আজরফ, দিলওয়ার খান এবং চৌধুরী গোলাম আকবর সহ এই প্রতিষ্ঠানের সাবেক সভাপতিদের মধ্যে সিলেট অঞ্চলের অনেক লেখক, সমালোচক এবং কবি রয়েছেন। যার প্রথম সম্পাদক ছিলো সরেকওম আবু জাফর আব্দুল্লাহ, একজন বিখ্যাত লেখক ও দরগাহ মোতায়াল্লি, আব্দুল্লাহের ওকফে এই প্রতিষ্টান বসে থাকতো অনেক বছর। এই যুগে আব্দুল্লাহ অনেক গ্রন্থসমূহ লিখলেন "আল-ইসলাহ" পত্রিকার জন্য। আব্দুল্লাহর সবচেয়ে খ্যাতনামা ছিলো "সপ্তক"। পাকিস্তান আন্দোলন এর সম​য় আব্দুল্লাহ ছিলেন গুরুত্বপূর্ণ এক কর্মী। ঐতিহাসিক লেখক নাসির উদ্দিন আহমদ চৌধুরীর খালাতো ভাই ছিলেন। ১৯৭১ খ্রী সালে, আব্দুল্লাহ একটি ঘ​ড়িসহ মিনার স্থাপন করলেন  দরগাহে যার কাজ শেষ হলো বাংলাদেশের স্বাধীনতার কয়েক দিন পরে। মৌলভী সরেকওম উবায়দুল্লাহ একজন খ্যাতনামা কবি ছিলেন যিনি "রাখালিয়া বাঁশী" নামক কবিতা  লিখলেন। ১৯৪২ খ্রী: সালে তিনি সাহিত্যিক সংসদে সদস্য হন। তিনি কাজী নজরুল ইসলামকে দাওয়াত দিলেন যখন সে সিলেট অঞ্চল ঘুরতে এলো।

## আরও দেখুন
*সিলেটের ইতিহাস

## তথ্যসূত্র

বিষয়শ্রেণী:পরিবার
বিষয়শ্রেণী:সিলেট জেলার ব্যক্তি
বিষয়শ্রেণী:ধর্মীয় নেতা
বিষয়শ্রেণী:বাংলাদেশী সুফি সাধক
বিষয়শ্রেণী:বাংলাদেশী পরিবার
বিষয়শ্রেণী:মুসলিম পরিবার
বিষয়শ্রেণী:সিলেটের ব্যক্তি
বিষয়শ্রেণী:আরব বংশোদ্ভূত বাংলাদেশী ব্যক্তি
ইউরোপকেন্দ্রিকতা

থাম্ব|ইউরোপের মানচিত্র
**ইউরোপকেন্দ্রিকতা** বলতে ইউরোপীয় বা পশ্চিমা সভ্যতাকে কেন্দ্র করে গড়ে ওঠা এমন এক পক্ষপাতমূলক দৃষ্টিভঙ্গিকে বোঝায় যা পশ্চিমা সভ্যতাকে বিশ্বের অপরাপর সভ্যতার উপর প্রাধান্য দেয়। এই কেন্দ্রিকতার সঠিক ক্ষেত্রটি অবশ্য সুনির্ধারিত নয়। এটি সমগ্র পশ্চিমা বিশ্ব থেকে শুরু করে কেবল ইউরোপ মহাদেশ বা আরও সংকীর্ণভাবে শুধুমাত্র পশ্চিম ইউরোপকে নির্দেশ করে। ইতিহাসের ক্ষেত্রে পরিভাষাটি প্রয়োগ করা হলে এটি ইউরোপীয় উপনিবেশবাদ এবং সাম্রাজ্যবাদের অন্যান্য রূপগুলির প্রতি কৈফিয়তমূলক অবস্থানকে নির্দেশ করতে ব্যবহৃত হতে পারে।
ইউরোপকেন্দ্রিকতা পরিভাষাটির ব্যবহার সত্তর দশকের শেষ দিকে শুরু হলেও ১৯৯০ এর দশক পর্যন্ত এর খুব একটা প্রচলন দেখা যায় নি। এই সময়ে পরিভাষাটি প্রায়শই বিউপনিবেশায়ন এবং শিল্পায়িত দেশগুলোর দ্বারা তৃতীয় বিশ্বের দেশগুলোকে উন্নয়ন এবং মানবিক সহায়তার প্রস্তাবনার প্রেক্ষিতে ব্যবহৃত হচ্ছিল।

‘ইউরোপকেন্দ্রিক’ শব্দটি ১৯২০ এর দশক থেকেই বিভিন্ন প্রসঙ্গে ব্যবহৃত হচ্ছে। বিংশ শতাব্দীর মধ্যভাগে বিউপনিবেশায়ন এবং আন্তর্জাতিকতাবাদের প্রসঙ্গে এই শব্দটি জনপ্রিয় হয়ে ওঠে। পরিচয়ের রাজনীতিতে আদর্শিক পরিভাষা হিসাবে শব্দটির ইংরেজি ব্যবহার আশির দশকের মাঝামাঝি সময়ে বর্তমান ছিল। ১৯৭০ এর দশকে ইউনাইটেড নেশনস ইকোনমিক কমিশনের আফ্রিকা বিষয়ক অর্থনৈতিক উন্নয়ন ও পরিকল্পনা বিভাগের তৎকালীন পরিচালক মার্ক্সবাদী মিশরীয় অর্থনীতিবিদ সামির আমিন একটি স্বতন্ত্র আদর্শ বুঝাতে সর্বপ্রথম এই শব্দটি ব্যবহার করেন। আমিন পরিভাষাটি বিশ্বব্যাপী নির্ভরশীল পুঁজিবাদী উন্নয়ন ধারণার বিকাশের প্রেক্ষিতে ব্যবহার করেছিলেন।

## আরও দেখুন
* প্রাচ্যতত্ত্ব
* গ্রীককেন্দ্রিকতা
 
## তথ্যসূত্র


বিষয়শ্রেণী:স্বজাত্যকেন্দ্রিকতা
বিষয়শ্রেণী:পশ্চিমা সংস্কৃতি
নিবেদিতা তিওয়ারী

**নিবেদিতা তিওয়ারী** (জন্ম: ২৪শে নভেম্বর ১৯৮৫) হলেন একজন ভারতীয় অভিনেত্রী, যিনি জি টিভিতে প্রচারিত জনপ্রিয় টেলিভিশন ধারাবাহিক *[[ভাগোওয়ালী - বাঁটে আপনি তকদীর]]*-এ রুনঝুন এবং অ্যান্ডটিভিতে প্রচারিত টেলিভিশন ধারাবাহিক ''গঙ্গা''-এ সুপ্রিয়ার চরিত্রে অভিনয়ের মাধ্যমে বেশ জনপ্রিয়তা অর্জন করেছেন।

## প্রারম্ভিক জীবন
নিবেদিতা তিওয়ারী ১৯৮৫ সালের ২৪শে নভেম্বর তারিখে ভারতের উত্তর প্রদেশের অযোধ্যাতে জন্মগ্রহণ করেছেন এবং সেখানেই তাঁর শৈশব অতিবাহিত করেছেন। তিনি অযোধ্যার জেবি একাডেমি থেকে স্কুল জীবনের পড়াশোনা সম্পন্ন করেছেন এবং পরবর্তীতে তিনি দিল্লি বিশ্ববিদ্যালয়ে পড়াশোনা করেছেন; যেখানে তিনি ইংরেজি সাহিত্য বিভাগ হতে স্নাতক সম্পন্ন করেছেন।

## চলচ্চিত্র এবং টেলিভিশন জীবন
নিবেদিতা তিওয়ারী কালার্স টিভিতে প্রচারিত জনপ্রিয় টেলিভিশন ধারাবাহিক বালিকা বধু-তে অভিনয় জন্য অডিশন দিতে এসেছিলেন; এবং তিনি উক্ত ধারাবাহিকে কেন্দ্রীয় চরিত্র আনন্দীর জন্য নির্বাচিত শীর্ষ ৩ জনের একজন ছিলেন। পরে তিনি জি টিভিতে প্রচারিত *[[ভাগোওয়ালী - বাঁটে আপনি তকদীর]]* নামক টেলিভিশন ধারাবাহিকের প্রধান চরিত্রে অভিনয় করার সুযোগ পেয়েছিলেন। উক্ত ধারাবাহিকে তিনি রুনঝুন মিশ্র-এর চরিত্রে অভিনয় করেছিলেন, যিনি যেখানেই যান সেখানেই সৌভাগ্য নিয়ে আসেন। এই ধারাবাহিকটি ২০১০ সাল হতে ২০১২ সাল পর্যন্ত প্রচার করা হয়েছিল। এই সময়কালে, নিবেদিতা *[[ইয়াহাঁ ম্যায় ঘর ঘর খেলি]]* এবং *[[স্টার ইয়া রকস্টার]]*-এর মতো টেলিভিশন ধারাবাহিকে অভিনয় করেছেন। তিনি *[[রাম মিলায়ি জোড়ি]]* নামক টেলিভিশন ধারাবাহিকের একটি পর্বে অভিনয় করেছিলেন; যেখানে তিনি একটি অনুষ্ঠানে নৃত্য পরিবেশন করেছেন। নিবেদিতা টেলিভিশন জগতের পাশাপাশি চলচ্চিত্র জগতেও অভিনয় করেছেন। তিনি ''খাপ''-এ সুরীলি চরিত্রে অভিনয় করেছেন, তাঁর অভিনীত চরিত্রটি ছিল এমন একটি মেয়ের যে তার নিজের গ্রামে খুন হয়ে যায়, কারণ সে সেই গ্রামেরই কাউকে বিয়ে করতে চেয়েছিল। ২০১৪ সালে, তিনি *দিওয়ানি* এবং *নীলি ছত্রী ওয়ালে* নামক টেলিভিশন ধারাবাহিকে পার্বতীর চরিত্রে অভিনয় করেছেন।

## ব্যক্তিগত জীবন
নিবেদিতা তিওয়ারী সৃজনশীল লেখা, গান শোনা এবং বই পড়া উপভোগ করেন। একটি সংক্ষিপ্ত কবিতাসহ তাঁর একটি মতামত নিবন্ধ দ্য টাইমস অব ইন্ডিয়া তে প্রকাশিত হয়েছিল। তিনি নিয়মিতভাবে নিজের ব্লগে লেখা পোস্ট করেন। ২০১১ সালের ৪ঠা ডিসেম্বর তারিখে, স্বদেশের সহ-প্রতিষ্ঠাতা ও পরিচালক অঙ্কুর পেগুর সাথে  নিবেদিতা তাঁর নিজ শহর ফয়জাবাদে বিবাহ বন্ধনে আবদ্ধ হয়েছেন।

## তথ্যসূত্র

## বহিঃসংযোগ

বিষয়শ্রেণী:১৯৮৫-এ জন্ম
বিষয়শ্রেণী:দিল্লি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:ভারতীয় ধারাবাহিক নাটকের অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:ফৈজাবাদের ব্যক্তি
বিষয়শ্রেণী:উত্তরপ্রদেশের অভিনেত্রী
আরতি দত্ত

**আরতি দত্ত** (১৯২৪-২০০৩) আন্তর্জাতিক খ্যাতিসম্পন্ন ভারতীয় সমাজকর্মী ছিলেন। তিনি ১৯৬৫ সাল থেকে ১৯৭১ সাল পর্যন্ত দুই মেয়াদে অ্যাসোসিয়েট কান্ট্রিউইমেন অফ দ্য ওয়ার্ল্ড-এর বিশ্ব সভাপতি ছিলেন এবং পরবর্তীকালে তাদের সম্মানিত সদস্য হন। তিনি আন্তর্জাতিক মহিলা জোটের আন্তর্জাতিক উপ সভাপতিও ছিলেন। ভারতে তিনি সরোজ নলিনী দত্ত মেমোরিয়াল অ্যাসোসিয়েশনের সভাপতি ছিলেন, যেটি ১৯৭০ সাল থেকে ২০০৩ সাল পর্যন্ত নারীদের কাজের জন্য একটি নিবেদিত সংস্থা ছিল। তিনি ১৯৪২ সাল থেকে সেই সংস্থায় বিভিন্ন পদে কাজ করেছিলেন। তিনি ভারতে বেশ কয়েকটি সমাজ কল্যাণমূলক সংস্থা প্রতিষ্ঠা করেছিলেন এবং আরও অনেককে তাঁর সাথে এই সকল সংস্থায় সংযুক্ত ছিলেন। তিনি কলকাতা বিশ্ববিদ্যালয় থেকে স্নাতক এবং নেদারল্যান্ডসের হেগের সামাজিক স্টাডিজ ইনস্টিটিউট থেকে সমাজকল্যাণ বিভাগে ডিপ্লোমা অর্জন করেছিলেন।

## প্রাথমিক জীবন ও শিক্ষা
আরতি দত্ত জন্ম ১৯২৪ সালের ২৩শে সেপ্টেম্বর তারিখে। তিনি সত্যেন্দ্র চন্দ্র মিত্র এবং উমা মিত্রের ঘরে আরতি মিত্র নামে জন্মগ্রহণ করেছিলেন। তিনি তাঁর বাবা মায়ের একমাত্র সন্তান ছিলেন। তাঁর বাবা একজন মুক্তিযোদ্ধা এবং রাজনীতিবিদ ছিলেন। এক সময়ের জন্য তাঁর বাবা নতুন দিল্লিতে কেন্দ্রীয় আইনসভার সদস্য ছিলেন। কিন্তু ব্রিটিশ ভারতে ব্রিটিশ সরকার বিধিবিরোধী রাজনৈতিক কর্মকাণ্ডের জন্য তাঁকে কারাবরণ করতে হয়েছিল। তরুণ আরতি তাঁর শৈশবকাল ভারতের বহু জায়গায় ভ্রমণ করে কাটিয়েছিলেন। আরতি প্রাথমিকভাবে বাড়িতে তাঁর পড়াশোনা সম্পন্ন করেছিলেন। অবশেষে, যখন তাঁর বাবা বেঙ্গল লেজিসলেটিভ কাউন্সিলের সভাপতি হন, তখন আরতি কলকাতা বিশ্ববিদ্যালয়ের সর্বাধিক গুরুত্বপূর্ণ দর্শনশাস্ত্র বিভাগ থেকে স্নাতকোত্তর সম্পন্ন করেছিলেন।
## কর্মজীবন
১৯৪২ সালে তিনি আইসিএস গুরুসদয় দত্তের একমাত্র পুত্র বীরেন্দ্রসদয় দত্তের সাথে বিবাহ বন্ধনে আবদ্ধ হয়েছিলেন। তিনি বলতেন যে তিনি এমন কোনও "অভ্যন্তরীণ ডাক"-এ সাড়া না দিয়ে পারবেন না, যা তাঁকে সমাজসেবায় নিয়ে যাবে, এবং তিনি এর মধ্যেই বিবাহ করেছেন। তাঁর শ্বশুর তাঁর স্ত্রীর স্মরণে সরোজ নলিনী দত্ত মেমোরিয়াল অ্যাসোসিয়েশন প্রতিষ্ঠা করেছিলেন, যা মহিলাদের কল্যাণে নিবেদিত একটি মহিলা সংস্থা। দত্ত পরিবার সমাজকল্যাণের ক্ষেত্রে তাঁদের কাজের জন্য খ্যাতিমান ছিলেন, তাই আরতি মাত্র ১৮ বছর বয়সে বিয়ে করার পরপরই এই কাজটি গ্রহণ করেছিলেন। তাঁদের একমাত্র সন্তান দেবসদয় ১৯৪৮ সালে জন্মগ্রহণ করেছিলেন। তাঁর নাতি হলেন রাজসদয় (জন্ম: ১৯৭৪) এবং শিবসদায় (জন্ম: ১৯৭৮)

## সম্মাননা
১৯৫৮ সালে, তিনি নেদারল্যান্ডসের হেগের সামাজিক স্টাডিজ ইনস্টিটিউটে আন্তর্জাতিক সমাজকল্যাণে ডিপ্লোমা করার জন্য বৃত্তি অর্জন করেছিলেন। ১৯৫৯ সালে তিনি "স্বল্প আয়ের দেশগুলোর জন্য সমাজকল্যাণ পরিকল্পনা" পত্রিকার জন্য ডিপ্লোমা পেয়েছিলেন।

## তথ্যসূত্র

বিষয়শ্রেণী:২০শ শতাব্দীর ভারতীয় প্রাবন্ধিক
বিষয়শ্রেণী:২০শ শতাব্দীর ভারতীয় ঔপন্যাসিক
বিষয়শ্রেণী:২০শ শতাব্দীর ভারতীয় লেখিকা
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভারতীয় নারী ঔপন্যাসিক
বিষয়শ্রেণী:ভারতীয় নারীবাদী
বিষয়শ্রেণী:২০০৩-এ মৃত্যু
বিষয়শ্রেণী:১৯২৪-এ জন্ম
বিষয়শ্রেণী:বাঙালি ঔপন্যাসিক
বিষয়শ্রেণী:পশ্চিমবঙ্গের সমাজকর্মী
বিষয়শ্রেণী:পশ্চিমবঙ্গের নারী শিক্ষাবিদ
বিষয়শ্রেণী:২০শ শতাব্দীর নারী শিক্ষাবিদ
বিষয়শ্রেণী:বাঙালি হিন্দু
বিষয়শ্রেণী:বাঙালি লেখক
বিষয়শ্রেণী:২০শ শতাব্দীর বাঙালি
বিষয়শ্রেণী:কলকাতার লেখক
বিষয়শ্রেণী:পশ্চিমবঙ্গের লেখিকা
বিষয়শ্রেণী:পশ্চিমবঙ্গের ঔপন্যাসিক
বিষয়শ্রেণী:ভারতীয় শিক্ষাবিদ
বিষয়শ্রেণী:ভারতীয় সমাজকর্মী
বিষয়শ্রেণী:ভারতীয় সক্রিয়কর্মী
বিষয়শ্রেণী:পশ্চিমবঙ্গের শিক্ষাবিদ
মার্থা ফেরেল

**মার্থা ফেরেল** নাগরিক সমাজের একজন অনুরাগী নেত্রী ছিলেন, তিনি নারী অধিকার, লিঙ্গ সমতা এবং প্রাপ্তবয়স্কদের ওপর তাঁর কাজের জন্য ভারত এবং বিশ্বজুড়ে খ্যাতিমান এবং সম্মানিত। ২০১৫ সালের ১৩ই মে তারিখে আফগানিস্তানের কাবুলে একটি অতিথি বাড়িতে সন্ত্রাসী হামলায় নিহত ১৪ জনের মধ্যে তিনি ছিলেন। হামলার সময় তিনি কাবুলে আগা খান ফাউন্ডেশনের সাথে লিঙ্গ প্রশিক্ষণ কর্মশালার নেতৃত্ব দিয়েছিলেন।

## প্রারম্ভিক জীবন
মার্থা ফেরেল ১৯৫৯ সালের ৫ই জুন তারিখে ভারতের দিল্লিতে আইওনা এবং নোল ফেরেলের ঘরে জন্মগ্রহণ করেছিলেন। তিনি দিল্লি বিশ্ববিদ্যালয়ে ইংরেজি সাহিত্য অধ্যয়ন করেছিলেন এবং দিল্লি স্কুল অফ সোশ্যাল ওয়ার্কে স্নাতকোত্তর করেছেন। তিনি ২০১৩ সালে জামিয়া মিলিয়া ইসলামিয়া থেকে পিএইচডি শেষ করেছেন।

## পেশা
তিনি ১৯৮১ সালে দিল্লিতে মহিলাদের স্বাক্ষরতা ও ক্ষমতায়নের জন্য কাজ করে এমন একটি এনজিও অঙ্কুরের সাক্ষরতা কর্মী হিসাবে তাঁর কর্মজীবন শুরু করেছিলেন। তিনি প্রাপ্তবয়স্ক শিক্ষার দিকে তাঁর মনোনিবেশকে আরও কেন্দ্রীভূত করেছিলেন, যেখানে তিনি অংশগ্রহণমূলক শিক্ষার পদ্ধতিতে তাঁর আজীবন অনুশীলন শুরু করেছিলেন। ১৯৯১ সালে তিনি ক্রিয়েটিভ লার্নিং ফর চেঞ্জ-এর সহ প্রতিষ্ঠা করেন, যেটি একটি বেসরকারী সংস্থা, যেখানে অনানুষ্ঠানিক উপায়ে শিক্ষার্থী, শিক্ষক এবং অন্যান্য শিক্ষাকর্মীদের জন্য শিখন উপকরণের গবেষণা, প্রশিক্ষণ এবং ডকুমেন্টেশন করা হয় উন্নয়ন পেশাদারদের সমন্বয়ে।

মার্থা ১৯৯৬ সালে আনুষ্ঠানিকভাবে ''পিআরআইএ (সোসাইটি ফর পার্টিসিটিভ রিসার্চ এশিয়া)''-তে যোগদান করেছিলেন, যেটি তাঁর স্বামী ডা. রাজেশ ট্যান্ডন দ্বারা প্রতিষ্ঠিত। এই প্রতিষ্ঠানগুলিতে তিনি মূলধারার লিঙ্গ সম্পর্কিত পিআরআইএ প্রোগ্রামের পরিচালক হিসাবে কাজ করেছেন, যেখানে তিনি স্থানীয় প্রশাসনে নাগরিকদের সংযুক্ত হওয়া, মূলধারার লিঙ্গ প্রবণতা এবং যৌন হয়রানির বিভিন্ন বিষয় নিয়ে বিভিন্ন স্তরের হাজার হাজার তৃণমূল স্তরের মহিলা নেতাকর্মী এবং পেশাদারদের প্রশিক্ষণ দিয়েছিলেন। ২০০৫ সাল থেকে, তিনি প্রতিষ্ঠানের একাডেমিক শাখার পিআরআইএ ইন্টারন্যাশনাল একাডেমি প্রতিষ্ঠা ও বিকাশ করে দূরবর্তী শিক্ষার বিষয়ে পিআরআইএর নেতৃত্ব দিয়েছিলেন। তিনি ভিক্টোরিয়া বিশ্ববিদ্যালয় এবং কানাডার রয়েল রোডস বিশ্ববিদ্যালয়ে পার্শ্বসময়ের শিক্ষকতাও করেছিলেন। এই সংস্থাগুলোতে লিঙ্গকে মূলধারায় আনার জন্য ১৯৯৯ সালে মার্থার ধর্মযুদ্ধ শুরু হয়েছিল, অতঃপর কর্মক্ষেত্রে যৌন হয়রানি প্রতিরোধের জন্য ভারতের সুপ্রিম কোর্ট বিশাখা নির্দেশিকা তৈরি করেছিল।

## ব্যক্তিগত জীবন
তাঁর পেশাগত অবদানের পাশাপাশি, মার্থা 'পিআরআইএ'কে সমস্ত কর্মী এবং দর্শনার্থীদের জন্য উষ্ণ অভ্যর্থনা এবং সান্ত্বনার জায়গা করে তুলেছিলেন, যাতে তারা যত্নশীল শিক্ষা গ্রহণের পাশাপাশি নিরাপদ পরিবেশে বসবাস করতে পারে।

মার্থার দুর্দান্ত ব্যক্তিগত বৈশিষ্ট্যগুলোর মধ্যে জীবনের সর্বস্তরের মানুষের প্রত্যেকের সাথে সমানভাবে মিশে যাবার দক্ষতা ছিল। মার্থা ছিলেন একজন চিন্তাশীল বন্ধু, অন্যকে দুর্দান্ত সমর্থন এবং উপহার, দারুণ খাবার ও উষ্ণ আতিথেয়তা দানকারী।

## তথ্যসূত্র

বিষয়শ্রেণী:২০১৫-এ মৃত্যু
বিষয়শ্রেণী:১৯৫৯-এ জন্ম
বিষয়শ্রেণী:নয়াদিল্লির ব্যক্তি
বিষয়শ্রেণী:দিল্লির সমাজকর্মী
বিষয়শ্রেণী:২০শ শতাব্দীর নারী শিক্ষাবিদ
বিষয়শ্রেণী:২০শ শতাব্দীর ভারতীয় নারী বিজ্ঞানী
বিষয়শ্রেণী:২১শ শতাব্দীর ভারতীয় নারী বিজ্ঞানী
বিষয়শ্রেণী:২১শ শতাব্দীর ভারতীয় নারী শিক্ষাবিদ
লক্ষ্মী প্রতুরী

**লক্ষ্মী প্রতুরী** হলেন একজন উদ্যোক্তা, তত্ত্বাবধায়ক, বক্তা এবং উপস্থাপক। তিনি নিজেই নিজেকে "লোক সংগ্রাহক" হিসেবে অভিহিত করে থাকেন। তিনি আইএনকে-এর প্রতিষ্ঠাতা ও সিইও। তিনি সরাসরি অনুষ্ঠান এবং ইঙ্কটকস.কম-এর উপস্থাপক এবং তত্তাবধায়ক হিসেবে কাজ করছেন।

লক্ষ্মী আইএনকে-এর সহযোগিতায় সিঙ্গুলারিটিইউ ইন্ডিয়া সম্মেলনের পরিচালক হিসাবেও দায়িত্ব পালন করেছেন। তিনি সিঙ্গুলারিটি বিশ্ববিদ্যালয় কর্তৃক আয়োজিত এশিয়ার প্রথম শীর্ষ সম্মেলনে কাজ করেছেন। তিনি বেশ কয়েকটি পুরস্কার এবং সম্মান অর্জন করার পাশাপাশি ২০১৫ সালে অডি রিটজ পুরস্কার অনুষ্ঠানে "অনুপ্রেরণামূলক আইকন" খেতাব পেয়েছিলেন। অতঃপর তিনি *[[ফোর্বস|ফোর্বস ম্যাগাজিনের]]* ২০১০ সালের "উইমেন টু ওয়াচ ইন এশিয়া" তালিকাতে অন্তর্ভুক্ত ছিলেন। লক্ষ্মী মার্কিন যুক্তরাষ্ট্রে টিইডি সম্মেলন, জার্মানিতে ডিএলডি সম্মেলন এবং যুক্তরাজ্যে ওয়াইআরডির মত সম্মেলনে বক্তব্য পেশ করেছেন।

এর পূর্বে, লক্ষ্মী দুই দশক ধরে মার্কিন যুক্তরাষ্ট্রে প্রযুক্তি, উদ্যোগের মূলধন এবং অলাভজনক শিল্পে কাজ করেছিলেন। তিনি হায়দ্রাবাদ, মুম্বাই, পোর্টল্যান্ড এবং সান ফ্রান্সিসকো বে এরিয়ায় বসবাস করেছেন। তিনি বর্তমানে বেঙ্গালুরু এবং উপসাগরীয় অঞ্চলের মধ্যে সময় কাটাচ্ছেন।

## পটভূমি
লক্ষ্মী ভারতের বিশাখাপত্তনমে জন্মগ্রহণ করেছেন। তিনি হায়দ্রাবাদের ওসমানিয়া বিশ্ববিদ্যালয়ের অধীনে নিজাম কলেজ থেকে পড়াশোনা করেছিলেন; যেখানে তিনি স্নাতক ডিগ্রি লাভ করেছিলেন। ক্লাসে শিক্ষার্থীদের মধ্যে প্রথম স্থান নিয়ে স্নাতক হওয়ার পাশাপাশি তিনি গণিতে একটি স্বর্ণপদক পেয়েছিলেন। তিনি মুম্বইয়ের ভারতীয় প্রযুক্তিবিদ্যা প্রতিষ্ঠানে যোগ দিতে গিয়েছিলেন। তিনি ভারতের বাজাজ ইনস্টিটিউট থেকে এমবিএ শেষ করেছেন। পরে তিনি ওরেগনের পোর্টল্যান্ড স্টেট বিশ্ববিদ্যালয় থেকে দ্বিতীয় এমবিএ অর্জন করেছিলেন। পড়াশোনার এই কোর্স চলাকালীন, তিনি থিয়েটার আর্টসে মাইনর করেছেন। 
## কর্মজীবন
লক্ষ্মী মার্কিন যুক্তরাষ্ট্রে ইন্টেল-এ ১২ বছর ধরে অর্থ, বিপণন, ব্যবসায়িক উন্নয়ন এবং কৌশল ক্ষেত্রে কাজ করেছিলেন। তিনি ইন্টেলের সাথে কৌশলগত সম্পর্ক বিকাশের জন্য সফটওয়্যার বিকাশকারী, মিডিয়া সংস্থা এবং কন্টেন্ট সংস্থাগুলোর সাথে কাজ করেছিলেন। তিনি সেই দলেরও অংশ ছিলেন, যেটি ইন্টেলের বিনিয়োগকে আরও বড় প্রযুক্তিতে অন্তর্ভুক্ত করার কাজ শুরু করেছিল; এটি পরবর্তীকালে ইন্টেল ক্যাপিটালে বিবর্তিত হয়েছিল।

## অন্যান্য কাজ
লক্ষ্মী ভারতের বেঙ্গালুরুতে ৯৪.৩ এফএম রেডিওর একটি অনুষ্ঠান *টক অ্যাট ১২ উইথ লক্ষ্মী প্রতুরী*-এর উপস্থাপনা করেছেন; এই অনুষ্ঠানে তিনি বিভিন্ন ব্যক্তিবর্গের সাক্ষাৎকার গ্রহণ করেছেন। তিনি *[[সান ফ্রান্সিসকো ক্রনিকল]]*, *[[সান জোসে মার্কারি নিউজ]]* এবং ''মিন্টে'' নিবন্ধ প্রকাশ করেছেন। তদুপরি, তিনি জাতীয় পাবলিক রেডিওতে রেডিও অনুষ্ঠানে অবদান রেখেছেন। ২০১৪ সালে ভোগ ইন্ডিয়ার সপ্তম বার্ষিকী সংখ্যায় লক্ষ্মীকে নিয়ে লেখা ছিল, এই সংখ্যাটি নারী ক্ষমতায়নের উপর উৎসর্গীকৃত ছিল।

## তথ্যসূত্র

বিষয়শ্রেণী:ওসমানিয়া বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ভারতীয় নারী ব্যবসায়ী
বিষয়শ্রেণী:২০শ শতাব্দীর ভারতীয় নারী ব্যবসায়ী
বিষয়শ্রেণী:২০শ শতাব্দীর ভারতীয় ব্যবসায়ী
বিষয়শ্রেণী:২১শ শতাব্দীর ভারতীয় ব্যবসায়ী
বিষয়শ্রেণী:অন্ধ্রপ্রদেশের ব্যবসায়ী
বিষয়শ্রেণী:পোর্টল্যান্ড, অরেগনের ব্যবসায়ী
কল্পনা সরোজ

**কল্পনা সরোজ** একজন ভারতীয় নারী উদ্যোক্তা এবং টেডেক্স (টেকনোলজি, এন্টারটেইনমেন্ট, ডিজাইন) বক্তা। তিনি ভারতের মুম্বইয়ের কামানি টিউবসের প্রধান।

সত্যিকারের "স্লামডগ মিলিয়নেয়ার" হিসাবে বর্ণিত, তিনি কামানী টিউবস কোম্পানির দুর্দশাগ্রস্ত সম্পদ কিনেছিলেন এবং সফলভাবে উক্ত কোম্পানিকে লাভের দিকে নিয়ে গিয়েছিলেন।

## প্রারম্ভিক জীবন
সরোজ ১৯৬১ সালে ভারতের মহারাষ্ট্রের রোপারখেড়া গ্রামের একটি মারাঠি বৌদ্ধ পরিবারে জন্মগ্রহণ করেছেন, তিনি তিন কন্যা ও দুই পুত্রের মধ্যে বড়। তিনি পাসি দলিত সম্প্রদায়ের একজন সদস্য। সরোজের বাবা রোপারখেড়া গ্রামের অকোলায় এক পুলিশ কনস্টেবল হিসেবে দায়িত্ব পালন করতেন। কল্পনা সরোজ মাত্র ১২ বছর বয়সে বিবাহ করেছিলেন এবং মুম্বাইয়ের একটি বস্তিতে স্বামীর পরিবারের সাথে থাকতে শুরু করেছিলেন। স্বামীর পরিবারের সদস্যদের হাতে শারীরিক নির্যাতনের শিকার হওয়ার পরে, তাঁর পিতা তাঁকে উদ্ধার করেছিলেন, অতঃপর তিনি স্বামীকে ছেড়ে তাঁর বাবা মায়ের সাথে বসবাস করতে গ্রামে ফিরে এসেছিলেন। গ্রামবাসীর তাঁকে একঘরে করে দেওয়ায় তিনি আত্মহত্যার চেষ্টা করেছিলেন। মাত্র ১৬ বছর বয়সে, তিনি তাঁর মামার সাথে বসবাস করতে ফিরে মুম্বই চলে এসেছিলেন। তিনি তাঁর পরিবারকে সহায়তা করার জন্য একটি পোশাক কারখানায় কাজ শুরু করেছিলেন। তফসিলি বর্ণের লোকদের জন্য সরকারী ঋণ ব্যবহার করে তিনি সফলভাবে সেলাইয়ের ব্যবসা এবং তারপরে একটি আসবাবের দোকান শুরু করেছিলেন।

## উদ্যোক্তা উদ্যোগ
কল্পনা সরোজ কেএস ফিল্ম প্রোডাকশন শুরু করেছিলেন এবং তাঁর প্রথম চলচ্চিত্রটি প্রযোজনা করেছিলেন; যা ইংরেজি, তেলুগু এবং হিন্দি ভাষায় ডাব করা হয়েছিল। কল্পনা সরোজের ব্যানারে *খাইরালঞ্জি* নামক চলচ্চিত্রটি দীলিপ মাস্কে, জ্যোতি রেড্ডি এবং মান্নান গোরে প্রযোজনা করেছিলেন।

তিনি একটি সফল স্থাবর সম্পদের (রিয়েল এস্টেট) ব্যবসা তৈরি করেছেন এবং তাঁর উদ্যোক্তা দক্ষতার জন্য তিনি বেশ পরিচিতি লাভ করেছিলেন। ২০০১ সালে কামানী টিউবসের পরিসমাপনে (লিকুইডেশন) যাওয়ার সময় তিনি বোর্ডের একজন সদস্য ছিলেন এবং এই সংস্থার দায়িত্ব নেওয়ার পর তিনি এটি পুনর্গঠন করে লাভের রাস্তায় ফিরিয়ে এনেছিলেন।

তাঁর নিজের অনুমান অনুসারে, তাঁর ১১২ মিলিয়ন ডলার মূল্যের ব্যক্তিগত সম্পত্তি রয়েছে।

## ব্যক্তিগত জীবন
সরোজ একজন আম্বেডকর ভক্ত এবং বৌদ্ধ। ১৯৮০ সালে, তিনি মাত্র ২২ বছর বয়সে সমীর সরোজের সাথে পুনরায় বিবাহ বন্ধনে আবদ্ধ হয়েছিলেন; যার সাথে তাঁর একটি পুত্র এবং একটি কন্যা সন্তান রয়েছে, যাদের নাম যথাক্রমে অমর সরোজ (জন্ম: ১৯৮৫) এবং সীমা সরোজ (জন্ম: ১৯৮৭)। ১৯৮৯ সালে, তাঁর স্বামী মারা যান এবং সরোজ তাঁর ইস্পাত আলমারি উৎপাদন ব্যবসায়টি উত্তরাধিকার সূত্রে পান। তিনি বর্তমানে শুভকরণের সাথে বিবাহ বন্ধনে আছেন।

## তথ্যসূত্র

## বহিঃসংযোগ

* সরকারী ওয়েবসাইট 
* কল্পনা সরোজ মোটিভেশনাল স্টোরিজ তেলুগুতে 

বিষয়শ্রেণী:১৯৬১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মুম্বইয়ের ব্যবসায়ী
বিষয়শ্রেণী:২১শ শতাব্দীর ভারতীয় নারী ব্যবসায়ী
বিষয়শ্রেণী:মহারাষ্ট্রের নারী ব্যবসায়ী
বিষয়শ্রেণী:বাণিজ্য ও শিল্পে পদ্মশ্রী প্রাপক
বিষয়শ্রেণী:ভারতীয় নারী ব্যাংকার
বিষয়শ্রেণী:ভারতীয় ব্যাংকার
বিষয়শ্রেণী:২০শ শতাব্দীর ভারতীয় ব্যবসায়ী
বিষয়শ্রেণী:ভারতীয় বৌদ্ধ
বিষয়শ্রেণী:২০শ শতাব্দীর ভারতীয় নারী ব্যবসায়ী
বিষয়শ্রেণী:২১শ শতাব্দীর ভারতীয় ব্যবসায়ী
বিষয়শ্রেণী:নারী শক্তি পুরস্কার বিজয়ী
বিষয়শ্রেণী:ভারতীয় সমাজ সংস্কারক
বিন্দু মাধবী

**বিন্দু মাধবী** একজন ভারতীয় মডেল এবং চলচ্চিত্র অভিনেত্রী, তামিল ও তেলুগু সিনেমায় কাজ করছেন। তেলুগুতে অভিনয়ের ক্যারিয়ার শুরু করার পরে, তিনি তামিল সিনেমাতে চলে আসেন যেখানে তিনি *[[ভেপ্পাম|ভিপ্পাম]]* (২০১১), *[[কাজুগু (২০১২ চলচ্চিত্র)|কাঝুগু]]* (২০১২), *[[কেদি বিল্লা কিলাদি রাঙা|কেদি বিল্লা কিল্লাদি রাঙ্গা]]* (২০১৩) এবং *[[পাসঙ্গা ঘ|পাসঙ্গা ২]]* (২০১৫) সহ বেশ কয়েকটি সফল চলচ্চিত্রে অভিনয় করেছেন।

## জীবনের প্রথমার্ধ
বিন্দু মাধবীর জন্ম অন্ধ্র প্রদেশের মদনপালে ।  তার বাবা বাণিজ্যিক কর বিভাগে একজন জেলা প্রশাসক ছিলেন, যার কারণে তার পরিবার তামিলনাড়ুর চেন্নাইতে স্থায়ীভাবে বসবাস শুরু করার আগে তিরুপতি, নেল্লোর, গুন্টুর, তেনালি, বিজয়ওয়াদা এবং হায়দরাবাদ সহ বিভিন্ন জায়গায় বসবাস করেছে।   তিনি ২০০৫ সালে ভেলোর ইনস্টিটিউট অব টেকনোলজি থেকে বায়োটেকনোলজিতে ডিগ্রি অর্জন করেছিলেন। তিনি জানিয়েছেন যে, তিনি বিদেশে বায়োটেকনোলজিতে স্নাতকোত্তর অর্জনের এবং পরে এই ক্ষেত্রে একটি চাকরির পরিকল্পনা করছেন।  মাধবীর একটি ভাই ছিল, সাগর, যিনি ২০১২ সালে মারা গিয়েছিলেন। 

## চলচ্চিত্রের তালিকা

## টিভি

* *বিগ বস* (২০১৭) 
* *ম্যাগাল* (২০০৭-২০১১)

## তথ্যসূত্র

## বহিঃসংযোগ
* 
* 
* 

বিষয়শ্রেণী:জীবিত ব্যক্তি
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:বিগ বসের (তামিল টিভি ধারাবাহিক) প্রতিযোগী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:অন্ধ্রপ্রদেশের নারী মডেল
বিষয়শ্রেণী:১৯৮৬-এ জন্ম
বিষয়শ্রেণী:তেলুগু অভিনেত্রী
বিষয়শ্রেণী:অন্ধ্রপ্রদেশের অভিনেত্রী
বিষয়শ্রেণী:চিত্তুর জেলার ব্যক্তি
ইয়াসমিন পোনাপ্পা

**ইয়াসমিন পোনাপ্পা**, বাঙ্গালোরের একজন ভারতীয় মডেল। প্রিন্ট মিডিয়া এবং টেলিভিশন বিজ্ঞাপনে উপস্থিত হওয়ার পরে ইয়াসমিন প্রথমে থিয়াগারাজন কুমাররাজের গুন্ডা ছবি *[[অরণ্য কান্দম|আরণ্য কান্দম]]* (২০১১) *-তে* অভিনেত্রী হিসাবে কাজ করেছিলেন। 

## পেশা
অধিক সুযোগের সন্ধানে মুম্বাই স্থানান্তরিত হওয়ার আগে ইয়াসমিন পোনাপ্পা বেঙ্গালুরুতে মডেল হিসাবে তার ক্যারিয়ার শুরু করেছিলেন।

ইয়াসমিন পরে থিয়াগারাজন কুমাররাজের তামিল গ্যাংস্টার চলচ্চিত্র *অরণ্য কান্দম* (২০১১) -এ অভিনয় করে তার চলচ্চিত্র অভিষেক হয়েছিল। চলচ্চিত্রটি যথাক্রমে সেরা সম্পাদনা এবং একজন পরিচালক বিভাগের সেরা অভিষেক চলচ্চিত্রের জন্য দুটি জাতীয় চলচ্চিত্র পুরস্কারে ভূষিত হয়েছিল। ইয়াসমিন তার সাব্বুর চরিত্রে অভিনয়ের জন্য রেভ রিভিউ জিতেছিলেন, সিফাই ডটকম দিয়ে তিনি "তাঁর আত্মপ্রকাশের ভূমিকায় দুর্দান্ত" এবং "তিনি চরিত্রটির নির্দোষতা এবং চালাকির নিষ্ঠুরতা খুব ভালভাবেই প্রকাশ করেছেন"।  পরে বিনোদন পোর্টাল ফুলি ফিল্মি এবং বিহাইন্ডউডস উভয়ই ছবিতে ইয়াসমিনের ভূমিকাকে সিনেমার সবচেয়ে শক্তিশালী মহিলা চরিত্রগুলির মধ্যে অন্তর্ভুক্ত করেছিল। 

২০১৪ সালের আগস্টে, ইয়াসমিন মাদ্রাজ শহরের শ্রদ্ধাঞ্জলি হিসাবে মুরুগাপ্পা গ্রুপ কর্তৃক "দ্য মাদ্রাজ সং" শিরোনামে একটি মিউজিক ভিডিওর শুটিং করা হয়েছিল, যা শহরের ৩৭৫তম বছর উদ্‌যাপন উপলক্ষ্যে তৈরী করা হয়েছিল।  ২০১৭ সালে, ইয়াসমিন দিলিপ কুমার পরিচালিত *কলকি* নামে একটি স্বল্পদৈর্ঘ্য ছবিতে কাজ করেছিলেন এবং সহশিল্পী ছিলেন কিশোর। ছবিটি মে ২০১৭ মুক্তি পায় 

## চলচ্চিত্রের তালিকা

; শর্ট ফিল্ম

* *কলকি* (২০১৭)

## তথ্যসূত্র

## বহিঃসংযোগ

* 

বিষয়শ্রেণী:জীবিত ব্যক্তি
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী